Rowers dreig om baba te skietArgieffoto “In ŉ poging om meer geld van hul slagoffers te kry, het een van die drie verdagtes glo ŉ vuurwapen teen die elf maande oue baba se kop gedruk en gedreig om hom te skiet,” het ao. Daniel Mavimbela, woordvoerder van die polisie, gesê. Volgens Mavimbela het die rowers kontant en selfone van die drie vroue in die huis geëis. Die rowers het gevlug nadat hulle een van die vroue met ŉ vuurwapen teen die kop geslaan het. Mavimbela het gesê daar was nog twee voorvalle by ander huise in die omgewing en dat dit vermoedelik dieselfde groep mans was. Twee van die mans is intussen Woensdag in Diepsloot in hegtenis geneem. Die verdagtes sal na verwagting binnekort in die Pretoria-landdroshof verskyn. Die polisie soek steeds na die derde verdagte.